**ΕΝΤΥΠΟ ΚΑΤΑΓΓΕΛΙΑΣ**

Αποκλειστικά για καταγγελία παραβίασης δικαιώματος υποκειμένου των δεδομένων (άρθρα 12-22 του ΓΚΠΔ)

*Συμπληρώστε με κεφαλαία γράμματα. Τα πεδία με (\*) είναι υποχρεωτικά.*

**1. Στοιχεία Καταγγέλλοντος**

|  |  |  |  |
| --- | --- | --- | --- |
| Ονοματεπώνυμο/επωνυμία\*: | | | |
| Διεύθυνση\*[[1]](#footnote-1) | Οδός: | | Αριθμός: |
| T.K.: | Πόλη: | |
| Χώρα: | | |
| e-mail: | | |
| Τηλέφωνο/α επικοινωνίας[[2]](#footnote-2): | | | |

**2. Αρμοδιότητα Αρχής** *(Συμπληρώνεται προκειμένου να διαπιστωθεί η αρμοδιότητα της Αρχής Προστασίας Δεδομένων να επιληφθεί της καταγγελίας)*

|  |  |  |
| --- | --- | --- |
| Τόπος διαμονής | Τόπος εργασίας | Τόπος καταγγελλόμενης παράβασης |
|  |  |  |

|  |  |
| --- | --- |
| **3. Κωδικός υφιστάμενης υπόθεσης[[3]](#footnote-3)** |  |

**4. Στοιχεία Εκπροσώπου του Καταγγέλλοντος[[4]](#footnote-4)**

|  |  |  |  |  |
| --- | --- | --- | --- | --- |
| Ονοματεπώνυμο/επωνυμία: | | | | |
| Διεύθυνση | Οδός: | | Αριθμός: | |
| T.K.: | Πόλη: | | |
| Χώρα: | | | |
| e-mail: | | | |
| Τηλέφωνο/α επικοινωνίας: | | | |

**5. Κατά ποιου στρέφεται η καταγγελία;**

|  |  |  |  |
| --- | --- | --- | --- |
| Επωνυμία/ονοματεπώνυμο\*: | | | |
| Διεύθυνση\* | Οδός: | | Αριθμός: |
| T.K.: | Πόλη: | |
| Χώρα: | | |
| e-mail: | | |
| Τηλέφωνο/α επικοινωνίας: | | | |
| Ιστοσελίδα: | | | |
| Ονοματεπώνυμο εμπλεκόμενων ατόμων[[5]](#footnote-5): | | | |

**6. Ποια η σχέση σας με τον καταγγελλόμενο[[6]](#footnote-6);**

|  |
| --- |
|  |

**7. Προσβαλλόμενο δικαίωμα** *(Επιλέξτε το προσβαλλόμενο δικαίωμα που αφορά την περίπτωσή σας)*

|  |  |
| --- | --- |
|  | Δικαίωμα πρόσβασης |
|  | Δικαίωμα διόρθωσης |
|  | Δικαίωμα διαγραφής («δικαίωμα στη λήθη») |
|  | Δικαίωμα περιορισμού της επεξεργασίας |
|  | Δικαίωμα στη φορητότητα των δεδομένων |
|  | Δικαίωμα εναντίωσης |
|  | Δικαίωμα εναντίωσης στην αυτοματοποιημένη ατομική λήψη αποφάσεως και κατάρτιση προφίλ |

**8. Άσκηση δικαιώματος** *(Αναφέρατε πότε ασκήσατε το συγκεκριμένο δικαίωμα και με ποιο τρόπο)*

|  |  |
| --- | --- |
| Ημερομηνία άσκησης | Τρόπος άσκησης δικαιώματος[[7]](#footnote-7) |
|  |  |

**9. Ανταπόκριση υπευθύνου** *(Αναφέρατε εάν και πώς ανταποκρίθηκε στο αίτημα ο υπεύθυνος επεξεργασίας)*

|  |
| --- |
|  |

**10. Αντικείμενο καταγγελίας** *(Περιγράψτε τα περιστατικά που θεωρείτε ότι συνιστούν παραβίαση των δικαιωμάτων σας)*

|  |
| --- |
|  |

**11. Έγγραφα/στοιχεία που τεκμηριώνουν την καταγγελία** *(Απαριθμείστε τα συνημμένα έγγραφα)*

|  |  |
| --- | --- |
| 1 |  |
| 2 |  |
| 3 |  |
| 4 |  |
| 5 |  |
| 6 |  |

**12. Ενημέρωση**

|  |
| --- |
| * Για την εξέταση της καταγγελίας, το κείμενο αυτής γνωστοποιείται στον καταγγελλόμενο ώστε να εκθέσει τις απόψεις του. * Η πρόσβαση τρίτων στα έγγραφα της υπόθεσης διέπεται από την ελληνική νομοθεσία για την πρόσβαση στα δημόσια έγγραφα. * Εφόσον απαιτείται για την εκτέλεση των αρμοδιοτήτων της, ιδίως σε περίπτωση διασυνοριακής επεξεργασίας, η Αρχή Προστασίας Δεδομένων διαβιβάζει τον φάκελο της καταγγελίας σε αρμόδιες εποπτικές αρχές και υπηρεσίες εντός ΕΕ. Σε αυτή την περίπτωση, η πρόσβαση τρίτων στο φάκελο της καταγγελίας διέπεται από τη νομοθεσία για την πρόσβαση σε δημόσια έγγραφα του κράτους μέλους. * Τα στοιχεία που περιέχονται στον φάκελο της καταγγελίας σας τηρούνται στα αρχεία της Αρχής για χρονικό διάστημα 20 ετών από τη διεκπεραίωση της υπόθεσης, εξαιρουμένων των σχετικών διοικητικών πράξεων της Αρχής. * Για την άσκηση των προβλεπόμενων από τα άρθρα 15, 16 και 18 του ΓΚΠΔ δικαιωμάτων των υποκειμένων των δεδομένων (πρόσβασης, διόρθωσης και περιορισμού), σχετικά με τα δεδομένα που επεξεργάζεται η Αρχή για την εξέταση της καταγγελίας σας και όσα έχουν συλλεχθεί από την Αρχή στο πλαίσιο εξέτασής της, μπορείτε να απευθύνεστε στο [contact@dpa.gr](mailto:contact@dpa.gr) * Για κάθε ζήτημα σχετικό με την επεξεργασία των δεδομένων προσωπικού χαρακτήρα από την Αρχή ως υπεύθυνο επεξεργασίας και υποβοήθηση σχετικά με την άσκηση των ανωτέρω δικαιωμάτων σας μπορείτε να επικοινωνείτε με τον Υπεύθυνο Προστασίας Δεδομένων της Αρχής στο dpo@dpa.gr. |

**13. Υπεύθυνη Δήλωση**

|  |  |
| --- | --- |
| Τα στοιχεία που αναφέρω στην καταγγελία είναι αληθή. | |
|  |  |
| Ημερομηνία | Υπογραφή |
|  |  |

Παρακαλούμε συμπληρώστε όλα τα παραπάνω πεδία, αφού συμβουλευθείτε τις οδηγίες συμπλήρωσης του εντύπου.

**ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΕΝΤΥΠΟΥ ΚΑΤΑΓΓΕΛΙΑΣ**

Έντυπο Καταγγελίας Παραβίασης Δικαιώματος

**Ποιες περιπτώσεις καλύπτει το εν λόγω έντυπο;**

Το συγκεκριμένο έντυπο καταγγελίας συμπληρώνεται και υποβάλλεται στην Αρχή Προστασίας Δεδομένων στις περιπτώσεις παραβίασης των προβλεπόμενων στα άρθρα 15 έως 22 του ΓΚΠΔ δικαιωμάτων.

**Ποιος μπορεί να υποβάλει καταγγελία για παραβίαση δικαιώματος;**

Καταγγελία υποβάλλεται:

α) από το υποκείμενο των δεδομένων ή

β) από μη κερδοσκοπικούς φορείς ή οργανώσεις ή σωματεία ή ενώσεις προσώπων χωρίς νομική προσωπικότητα που έχουν συσταθεί και λειτουργούν νομίμως και στους καταστατικούς σκοπούς τους περιλαμβάνεται η προστασία των δικαιωμάτων και ελευθεριών των υποκειμένων των δεδομένων σε σχέση με την προστασία των προσωπικών δεδομένων, κατόπιν ανάθεσης από το υποκείμενο των δεδομένων.

**Πότε δικαιούμαι να υποβάλω καταγγελία στην Αρχή;**

Θα πρέπει να έχετε ασκήσει προς τον υπεύθυνο της επεξεργασίας τα προβλεπόμενα από τα άρθρα 15 έως 22 του ΓΚΠΔ δικαιώματα, όπου αυτά εφαρμόζονται, και είτε να μην έχετε λάβει απάντηση από τον υπεύθυνο επεξεργασίας εντός της προβλεπόμενης από το άρθρο 12 παρ. 4 του ΓΚΠΔ προθεσμίας ή η απάντηση που λάβατε να μην είναι ικανοποιητική.

Σε περίπτωση που δεν τηρηθεί η προαναφερόμενη διαδικασία, η Αρχή δεν εξετάζει την καταγγελία.

**Η Αρχή εξετάζει κάθε καταγγελία;**

Καταγγελίες που είναι αόριστες, αβάσιμες ή υποβάλλονται καταχρηστικά, ιδίως λόγω του επαναλαμβανόμενου χαρακτήρα τους, ή ανωνύμως ή δεν περιέχουν τα απαιτούμενα στοιχεία μπορούν να τίθενται από την Αρχή στο αρχείο.

Πριν υποβάλετε την καταγγελία σας, βεβαιωθείτε ότι έχετε συμπληρώσει τουλάχιστον τα απαιτούμενα πεδία.

**Πότε να αναμένω απάντηση από την Αρχή;**

Στο άρθρο 77 παρ. 2 του ΓΚΠΔ προβλέπεται ότι η Αρχή ενημερώνει τον καταγγέλλοντα για την πρόοδο και για την έκβαση της καταγγελίας.

Σε περίπτωση που η Αρχή δεν εξετάσει την καταγγελία ή δεν ενημερώσει το υποκείμενο των δεδομένων εντός τριών μηνών από την υποβολή της για την πρόοδό της ή την έκβασή της, μπορείτε με βάση το άρ. 78 του ΓΚΠΔ να ασκήσετε δικαστική προσφυγή. **Επισημαίνεται ότι το διάστημα του τριμήνου αφορά ουσιαστικά μόνο την υποχρέωση της Αρχής να σας ενημερώσει για την πρόοδο της καταγγελίας σας**, ιδίως εάν απαιτείται περαιτέρω έρευνα ή συντονισμός με άλλη εποπτική αρχή, και δεν σημαίνει ότι αυτή θα διεκπεραιωθεί εντός του χρόνου αυτού.

**Σε ποιο βαθμό εξετάζει η Αρχή τις καταγγελίες;**

Σύμφωνα με το άρ. 57 παρ. 1 στ’ του ΓΚΠΔ, η Αρχή ερευνά, στο μέτρο που ενδείκνυται, το αντικείμενο κάθε καταγγελίας. Επομένως, ο βαθμός εξέτασης κάθε καταγγελίας εναπόκειται στην κρίση της.

**Μπορώ να ζητήσω από την Αρχή να μου επιδικάσει αποζημίωση σε περίπτωση παραβίασης;**

Όχι.

Η Αρχή έχει αρμοδιότητα να επιβάλει διορθωτικά μέτρα (συμπεριλαμβανομένων των προστίμων) σε υπευθύνους επεξεργασίας ή εκτελούντες την επεξεργασία, αλλά όχι να επιδικάσει αποζημιώσεις στα θιγόμενα υποκείμενα των δεδομένων. Σε περίπτωση που επιθυμείτε αποζημίωση θα πρέπει να ασκήσετε τα δικαιώματά σας δικαστικά.

**Αναλυτικότερες οδηγίες για τα πεδία της φόρμας**

**2. Αρμοδιότητα Αρχής**

Δικαίωμα καταγγελίας στην Αρχή έχουν τα υποκείμενα των δεδομένων, ιδίως εφόσον η Ελλάδα είναι η συνήθης διαμονή τους ή ο τόπος εργασίας τους ή ο τόπος της εικαζόμενης παράβασης. Συμπληρώνετε τα ανάλογα πεδία προκειμένου να διαπιστωθεί η αρμοδιότητα της Αρχής να επιληφθεί της καταγγελίας και/ή εάν απαιτείται η ενημέρωση και/ή η περαιτέρω διαβίβαση της καταγγελίας σε άλλες εμπλεκόμενες εποπτικές αρχές κρατών μελών της ΕΕ.

**3. Κωδικός υπόθεσης**

Όταν υποβάλλετε μια καταγγελία στην Αρχή, δημιουργείται ένας μοναδικός κωδικός για την υπόθεση σας, τον οποίο μπορείτε να χρησιμοποιείτε σε κάθε σχετική επικοινωνία σας με την Αρχή.

Στο πεδίο αυτό συμπληρώνετε τον κωδικό που λάβατε για καταγγελία που υποβάλατε στο παρελθόν, εφόσον είναι διαθέσιμος, στην περίπτωση που υποβάλλετε συμπληρωματικά στοιχεία για την παραπάνω καταγγελία.

**4. Στοιχεία εκπροσώπου του καταγγέλλοντος**

Συμπληρώνεται μόνο όπου εφαρμόζεται, π.χ. όταν θιγόμενος είναι ανήλικο τέκνο σύμφωνα με τις διατάξεις του Αστικού Κώδικα, όταν η εκπροσώπηση ενώπιον της Αρχής έχει ανατεθεί σε πληρεξούσιο Δικηγόρο ή άλλο τρίτο πρόσωπο ή όταν η καταγγελία υποβάλλεται από μη κερδοσκοπικούς φορείς ή οργανώσεις ή σωματεία ή ενώσεις προσώπων χωρίς νομική προσωπικότητα που έχουν συσταθεί και λειτουργούν νομίμως, και στους καταστατικούς σκοπούς τους περιλαμβάνεται η προστασία των δικαιωμάτων και ελευθεριών των υποκειμένων των δεδομένων σε σχέση με την προστασία των προσωπικών δεδομένων, για λογαριασμό του υποκειμένου των δεδομένων.

Αναφέρατε τα ακριβή στοιχεία του εκπροσώπου με κεφαλαία γράμματα.

Σε περίπτωση εκπροσώπησης από τρίτο πρόσωπο υποβάλλεται απαραιτήτως και το έγγραφο εξουσιοδότησης με βεβαίωση του γνησίου της υπογραφής του εξουσιοδοτούντος.

**5. Κατά ποιου στρέφεται η καταγγελία**

Αναφέρατε τα ακριβή στοιχεία του φυσικού ή νομικού προσώπου κατά του οποίου στρέφεται η καταγγελία (συνήθως πρόκειται για κάποια Υπηρεσία ή Νομικό Πρόσωπο Ιδιωτικού ή Δημοσίου Δικαίου). Συμπληρώστε τα σχετικά πεδία με κεφαλαία γράμματα.

Αναφέρατε επίσης στοιχεία εμπλεκόμενων προσώπων, αν γνωρίζετε, π.χ. όνομα υπαλλήλου, κ.λπ.

**6. Ποια η σχέση σας με τον καταγγελλόμενο**

Αναφέρατε τη σχέση που σας συνδέει με τον καταγγελλόμενο, π.χ. εργαζόμενος, πελάτης, κ.λπ.

**7. Προσβαλλόμενο δικαίωμα**

Αναφέρατε το προσβαλλόμενο δικαίωμα εκ των οριζόμενων στα άρθρα 15-22 του ΓΚΠΔ. Για λεπτομέρειες σχετικά με τα δικαιώματά σας μπορείτε να συμβουλευθείτε το διαδικτυακό τόπο της Αρχής http://www.dpa.gr/ και συγκεκριμένα την ενότητα «Τα δικαιώματά μου».

**10. Αντικείμενο καταγγελίας**

Στο πεδίο αυτό περιγράψτε με όσο το δυνατόν μεγαλύτερη ακρίβεια το αντικείμενο της καταγγελίας, προσκομίζοντας τα σχετικά στοιχεία και αιτιολογώντας τους λόγους για τους οποίους η τυχόν απάντηση του υπευθύνου επεξεργασίας δεν είναι ικανοποιητική.

**11. Έγγραφα/στοιχεία που τεκμηριώνουν την καταγγελία**

Για την εξέταση της καταγγελίας είναι απαραίτητη η υποβολή εγγράφων/στοιχείων που την τεκμηριώνουν. Τα έγγραφα θα πρέπει να υποβληθούν σε αντίγραφα, όχι πρωτότυπα. Η Αρχή δεν επιστρέφει τα έγγραφα.

Υποβάλετε μόνο έγγραφα που συνδέονται άμεσα με την καταγγελία σας. Εάν είναι απαραίτητη η αποστολή μεγάλου αριθμού εγγράφων ή σελίδων ενός εγγράφου σημειώστε τα σημεία που συνδέονται άμεσα με την καταγγελία σας.

Εάν υποβάλετε μεγάλο αριθμό συνημμένων εγγράφων, που δεν αφορούν άμεσα την καταγγελία, η Αρχή δύναται να τα επιστρέψει και να σας ζητήσει να στείλετε μόνο τα σχετικά στοιχεία. Στις περιπτώσεις πολυσέλιδων εγγράφων παρακαλούμε να προτιμάται η ηλεκτρονική υποβολή.

1. Συμπληρώστε υποχρεωτικά είτε την ταχυδρομική είτε την ηλεκτρονική σας δ/νση (e-mail). [↑](#footnote-ref-1)
2. Το τηλέφωνο επικοινωνίας συμπληρώνεται για επικοινωνία με τον καταγγέλλοντα σε περίπτωση που κριθεί απαραίτητο. [↑](#footnote-ref-2)
3. Σε περίπτωση που υποβάλλετε συμπληρωματικά στοιχεία για καταγγελία που υποβάλατε στο παρελθόν συμπληρώστε τον κωδικό ή τον αριθμό πρωτοκόλλου που σας είχε δοθεί, εφόσον είναι διαθέσιμος. [↑](#footnote-ref-3)
4. Συμπληρώνεται μόνον όπου εφαρμόζεται, π.χ. όταν θιγόμενος είναι ανήλικο τέκνο σύμφωνα με τις διατάξεις του Αστικού Κώδικα, όταν η εκπροσώπηση ενώπιον της Αρχής έχει ανατεθεί σε πληρεξούσιο Δικηγόρο ή άλλο τρίτο πρόσωπο, καθώς και όταν η καταγγελία υποβάλλεται από μη κερδοσκοπικούς φορείς ή οργανώσεις ή σωματεία ή ενώσεις προσώπων χωρίς νομική προσωπικότητα που έχουν συσταθεί και λειτουργούν νομίμως και στους καταστατικούς σκοπούς τους περιλαμβάνεται η προστασία των δικαιωμάτων και ελευθεριών των υποκειμένων των δεδομένων σε σχέση με την προστασία των προσωπικών δεδομένων, για λογαριασμό του υποκειμένου των δεδομένων. [↑](#footnote-ref-4)
5. Αν γνωρίζετε, π.χ. όνομα υπαλλήλου, κ.λπ. [↑](#footnote-ref-5)
6. Π.χ. εργαζόμενος, πελάτης, κ.λπ. [↑](#footnote-ref-6)
7. Π.χ. με έγγραφη αίτηση ή με ηλεκτρονικά μέσα, όπως με αποστολή e-mail. [↑](#footnote-ref-7)